
Ministru kabineta sēdes protokollēmums

Likumprojekts "Energoapgādes izmaksu atbalsta likums"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā.
· 3. Noteikt, ka atbildīgais par likumprojekta turpmāko virzību Saeimā ir klimata un enerģētikas ministrs.
· 4. Lūgt Saeimu atzīt likumprojektu par steidzamu.
· 5. Klimata un enerģētikas ministrijai izstrādāt un klimata un enerģētikas ministram līdz 2023.gada 26.septembrim iesniegt izskatīšanai Ministru kabinetā noteikumu projektu, kas nosaka likumprojekta 3. panta sestajā daļā, 4. panta astotajā daļā un 6. panta piektajā daļā ietverto kārtību.
· 6. Klimata un enerģētikas ministrijai pēc likumprojekta pieņemšanas sagatavot rīkojuma projektu par apropriācijas pārdali, lai nodrošinātu vienotā risinājuma automatizētai oficiālo ienākumu apmēra aprēķināšanai uz vienu mājsaimniecības locekli izstrādei un uzturēšanai, tajā skaitā četru amata vietu nodrošināšanai Būvniecības valsts kontroles birojā, kā arī Valsts sociālās apdrošināšanas aģentūras datu nodošanas energoresursu izmaksu kompensēšanas informācijas sistēmai rīka izstrādei 2023. gadā nepieciešamo finansējumu ne vairāk kā 1 338 247 eiro apmērā, nodrošinot to no resora "74. Gadskārtējā valsts budžeta izpildes procesā pārdalāmais finansējums" programmā 15.00.00 "Finansējums Energoresursu cenu ārkārtēja pieauguma samazinājuma pasākumu likumā noteikto terminēto atbalsta pasākumu īstenošanai" paredzētā finansējuma.
· 7. Pieņemt zināšanai, ka Būvniecības valsts kontroles birojam nepieciešamas četras amata vietas, lai  nodrošinātu informācijas tehnoloģiju sistēmas mērķēta atbalsta sniegšanai administrēšanu sākot no šī gada septembra.
· 8. Finanšu ministrijai likumprojektā “Par valsts budžetu 2024. gadam un budžeta ietvaru 2024., 2025. un 2026. gadam” iekļaut regulējumu, lai nepieciešamības gadījumā nodrošinātu finansējumu likumprojektā paredzētajiem atbalsta pasākumiem 2024.gadā.

